Predkladacia správa

Na základe uznesenia vlády Slovenskej republiky č. 592/1999 zo dňa 7. júla 1999 k návrhu realizácie projektov financovania nákladov Ministerstva zahraničných vecí SR v celkovej hodnote 2,2 mil. USD na investičné akcie v objekte Zastupiteľského úradu SR v Moskve a Spoločenského domu pri ZÚ SR v Moskve a na prenájom objektu Generálneho konzulátu SR v Sankt Peterburgu a uznesenia vlády SR č. 910/1999 zo dňa 21. októbra 1999 k informácii o špecifikácii predpokladaných nákladov na realizáciu investičných zámerov MZV SR z časti zadĺženosti RF voči SR a o stave vysporiadania pohľadávky SR v zahraničí bod C.1  a uznesenia vlády SR č. 766/2000 o navýšení prostriedkov zadĺženosti RF voči SR v roku 2000 o 1,8 mil. USD, predkladá MZV SR  Správu o súčasnom stave realizácie investičnej akcie - rekonštrukcia bytovej časti objektu ZÚ SR v Moskve  a návrh na ďalší postup.

Na základe získaných skúseností s realizáciou špecifického a doposiaľ neuplatňovaného spôsobu a postupu znižovania zadĺženosti RF voči SR a s cieľom zabezpečiť na nasledujúce obdobie taký technický stav budov SR v RF, aby neboli kladené zvýšené nároky na prevádzkové náklady budov, navrhuje materiál vyčleniť pre MZV SR pre rok 2001 prostriedky vo výške 3,5 mil. USD.

V nadväznosti na úlohy vyplývajúce z tohoto zámeru, bude MZV SR v spolupráci s MF SR a Hlavnou výrobno-komerčnou správou služieb diplomatickému zboru pri MZV RF  rokovať o príprave zmluvných dokumentov.

Vzhľadom k systému zúčtovania vysporiadania pohľadávky v zmysle platných dohôd medzi MF SR a MZV SR a ČSOB, a.s. Praha a Vnešekonombankou materiál navrhuje zrušiť úlohy C.6 z uznesenia vlády SR č. 766/2000 a C.2 z uznesenia vlády SR č. 910/1999 uložené ministerke financií.